96/319/EY: Komission päätös, tehty 20 päivänä joulukuuta 1995, Belgian esittämän hakemuksen epäämisestä suojatoimien käyttämiseksi Espanjasta peräisin olevia farmaseuttisia tuotteita kohtaan (Ainoastaan ranskan- ja hollanninkieliset tekstit ovat todistusvoimaisia)



Virallinen lehti nro L 122 , 22/05/1996 s. 0021 - 0021



KOMISSION PÄÄTÖS, tehty 20 päivänä joulukuuta 1995, Belgian esittämän hakemuksen epäämisestä suojatoimien käyttämiseksi Espanjasta peräisin olevia farmaseuttisia tuotteita kohtaan (Ainoastaan ranskan- ja hollanninkieliset tekstit ovat todistusvoimaisia) (96/319/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 379 artiklan, ottaa huomioon Belgian hakemuksen, sekä katsoo, että Belgia on 6 päivänä lokakuuta 1995 päivätyllä kirjeellään pyytänyt komissiolta lupaa toteuttaa liittymisasiakirjan 379 artiklan nojalla suojatoimenpiteitä tarkoituksenaan kieltää sellaisten Espanjasta peräisin olevien farmaseuttisten tuotteiden tuonti Belgiaan, jotka on suojattu tuotepatentilla Belgiassa, mutta ei Espanjassa, Belgian viranomaiset toimittivat hakemuksessaan komissiolle kyseisen hakemuksen aiheellisuuden arvioimiseksi tarpeelliset tiedot, Belgian viranomaiset perustelevat hakemustaan niillä taloudellisilla vaikeuksilla, jotka heidän mukaansa aiheutuisivat farmaseuttisten tuotteiden kaupalle Belgiassa liittymissopimuksen 47 artiklassa säädetyn siirtymäkauden päättymisestä 7 päivästä lokakuuta 1995; koska farmaseuttisten erikoistuotteiden hinnat Espanjan markkinoilla ovat alhaisempia kuin kyseisten tuotteiden hinnat Belgian markkinoilla, siirtymäkauden päättymisestä on seurauksena huomattava rinnakkaisen tuonnin kasvu Espanjasta Belgiaan; tästä kasvusta on siten haittaa myös Belgialle sen hallussa olevien vientimarkkinoiden markkinaosuuksien kannalta, kyseinen 379 artikla poikkeaa tavaroiden vapaan liikkuvuuden perusperiaatteesta; tämän vuoksi sitä on, yhteisöjen tuomioistuimen vakiintuneen oikeuskäytännön mukaisesti, tulkittava suppeasti, tämän seurauksena, tämän oikeuskäytännön ja komission noudattaman käytännön mukaisesti, 379 artiklaa ei voida soveltaa, kyseisen 379 artiklan tavoite on mahdollistaa määrätyn taloudenalan, jolla ilmenee vakavia, todennäköisesti pitkäaikaisia taloudellisia vaikeuksia, tasapainottuminen ja mukautuminen yhteismarkkinoiden talouteen, Belgian viranomaisten toimittamien taloudellisten tietojen tarkastelu on osoittanut, että edellytykset 379 artiklan soveltamiseksi eivät täyty; erityisesti tästä tarkastelusta ilmenee, ettei Belgian farmaseuttisen teollisuuden alalla ole vakavia ja pitkäaikaisiksi arvioitavia vaikeuksia; Espanjasta peräisin olevien ja Belgiassa, mutta ei Espanjassa, patentoitujen farmaseuttisten tuotteiden tuonnin määrän kasvu ei vaikuta pitkällä aikavälillä niin merkittävältä, että siitä aiheutuisi vakavia taloudellisia vaikeuksia farmaseuttisten tuotteiden markkinoille Belgiassa, ON TEHNYT TÄMÄN PÄÄTÖKSEN: 1 artikla Hylätään Belgian 379 artiklan nojalla esittämä suojatoimenpiteitä koskeva hakemus, jonka tarkoituksena on kieltää Espanjasta peräisin olevien ja Belgiassa, mutta ei Espanjassa, tuotepatentilla suojattujen farmaseuttisten tuotteiden tuonti Belgiaan. 2 artikla Tämä päätös osoitetaan Belgian kuningaskunnalle. Tehty Brysselissä 20 päivänä joulukuuta 1995. Komission puolesta Mario MONTI Komission jäsen